Ierusalimda avtobus portladi, yaradorlar bor

Ierusalimda dushanba kuni kechqurun avtobus portlashi oqibatida 21 kishi yarador bo`ldi, 2 kishi og`ir ahvolda, deb xabar berdi “Euronews.com” nashri. 
Isroil polisiyasi avtobus portlashiga unga o`rnatilgan portlovchi modda sabab bo`lganligini tasdiqladi. Portlovchi modda o`rnatilgan avtobusda odam bo`lmagan, ammo uning yonidagi, yo`lovchilari bo`lgan avtobus kuchli portlash oqibatida yonib ketgan, uning ichidagi odamlar turli darajadagi tan jarohatlari olgan. 
2000 yilning boshlarida falastinlik terrorchilar tomonidan “Ikkinchi intifada” deb atalgan, ya`ni avtobuslarga uyushtirilgan teraktlar Isroilda anchadan beri amalga oshirilmagan edi.
O`tgan yilning kuz oylaridan boshlab falastinliklarning isroilliklarga qarshi hujumi kuchaygan. Falastinliklar 1 oktyabrdan beri 270 marotaba tajovuz uyushtirgan, oqibatda 29 nafar isroillik va 4 nafar chet ellik fuqaro halok bo`lgan.